CELEX: 62020TN0121
Language: ro
Date: 2020-02-21 00:00:00
Title: Cauza T-121/20: Acțiune introdusă la 21 februarie 2020 – IP/Comisia

20.4.2020   
            
            
               RO
            
            
               Jurnalul Oficial al Uniunii Europene
            
            
               C 129/21
            
         
      Acțiune introdusă la 21 februarie 2020 – IP/Comisia
      (Cauza T-121/20)
      (2020/C 129/27)
      Limba de procedură: franceza
      
         Părțile
      
      
         Reclamant: IP (reprezentanți: L. Levi și S. Rodrigues, avocați)
      
         Pârâtă: Comisia Europeană
      
         Concluziile
      
      Reclamantul solicită Tribunalului:
      
                  —
               
               
                  declararea prezentei acțiuni ca fiind admisibilă și întemeiată;
               
            pe cale de consecință,
      
                  —
               
               
                  anularea deciziilor atacate;
               
            
                  —
               
               
                  obligarea pârâtei la plata tuturor cheltuielilor de judecată.
               
            
         Motivele și principalele argumente
      
      În susținerea acțiunii formulate împotriva Deciziei Comisiei din 21 august 2019, prin care i s-a aplicat sancțiunea disciplinară a rezilierii fără preaviz a contractului său de angajare, reclamantul invocă trei motive.
      
                  1.
               
               
                  Primul motiv, întemeiat pe încălcarea principiului bunei administrări și a obligației de motivare. Reclamantul invocă în această privință în special faptul că nu a fost tratat în mod echitabil de Comisie, care nu a respectat obligația de diligență și îndatorirea de solicitudine care îi reveneau. Potrivit reclamantului, Comisia ar fi trebuit să se informeze cu privire la rezultatele procedurii penale care s-a finalizat prin clasarea dosarului și să le transmită consiliului de disciplină pentru ca acesta să țină seama de ele în cadrul deciziei sale.
               
            
                  2.
               
               
                  Al doilea motiv, întemeiat pe nelegalitatea actelor pregătitoare ale deciziei atacate și pe erori vădite de apreciere pe care le-ar fi săvârșit Comisia. Reclamantul consideră în special că nelegalitatea celor două acte pregătitoare ale deciziei atacate determină nelegalitatea acesteia din urmă.
               
            
                  3.
               
               
                  Al treilea motiv, întemeiat pe încălcarea articolului 10 din anexa X la Statutul funcționarilor Uniunii Europene, pentru motivul că, pe de o parte, nu au fost examinate toate circumstanțele proprii dosarului reclamantului și, pe de altă parte, criteriile reținute pentru stabilirea sancțiunii au făcut obiectul unei aprecieri eronate sau al unei ponderări neproporționale.